Африка бирлигинин желеги
Флаги по алфавиту

Африка бирлигинин желеги — Африка бирлигинин символу. Бул желек 2010-жылдын 31-январында Аддис-Абебада өткөн мамлекеттердин жана өкмөт башчыларынын ассамблеясынын 14-сессиясында кабыл алынган.

Желек тик бурчтуу жашыл түстө жана анын ортосунда Африка континентинин жашыл түстөгү силуэти, 53 ак түстөгү нурлар жана тегерете жайгашкан 53 сары түстөгү жылдыздар жайгашкан.

Желектин символикасы 

 Жашыл түс африкалыктардын үмүтүн жана биримдикке болгон умтулуусун билдирет.
 Алтын түс африкалык байлыктарды жана жаркын келечекти билдирет.
 Ак түс Африканын бүткүл дүйнө жүзү боюнча чыныгы достор менен мамиле түзүү каалоосунун тазалыгын билдирет.
 Желектеги 53 жылдыз Африка Бирлигинин бардык мүчө-мамлекеттерин чагылдырат (бирок, Түштүк Судан 2011-жылдын июлунда Бирликтин 54 мүчөсү болгон; Марокконун мүчөлүгү 2017-жылдын февралында калыбына келтирилген).

Мурунку желеги 

Желек тик бурчтуу жана беш тилкеден турган. Жашыл, сары жана ак тилкелер турган жана ортосунда Африка бирлигинин белгиси болгон.

Бул желек 1970-жылы кабыл алынган.

Түстөрдүн символикасы төмөнкүдөй болгон: 

 жашыл түс — африкалык үмүттөрдү жана биримдикке болгон каалоону билдирген; 
 сары түс — Африканын байлыгын жана жаркын келечегин билдирген; 
 ак түс — Африканын бүткүл дүйнө жүзү боюнча досторуна болгон умтулууларынын тазалыгын билдирген; 
 кызыл түс — африкалык тилектештикти жана Африканы боштондукка чыгаруу үчүн төгүлгөн канды билдирген.

Африкалык биримдик уюму 2002-жылы Африка бирлигине өзгөртүлгөн. 2003-жылы жаңы эмблеманы жана желекти иштеп чыгуу боюнча сынак жарыяланган. Бирок, 2004-жылы Аддис-Абебадагы сессиясында Африка бирлигинин Ассамблеясы мурунку символдорун сактап калуу чечимин кабыл алган. 

Жаңы желек 2010-жылы иштелип чыккан жана Африканын силуэтинин чоң көлөмүнөн жана континенттин бардык өлкөлөрүн чагылдырган жылдыздардан улам биримдик идеясын айкыныраак чагылдыра баштаган.

Булактар 

 АБ белгилери (символикасы)
Уюмдардын желектери